ลุ้น SET เปิดบวก หวัง “เฟด” ชะลอขึ้นดอกเบี้ย หลังเงินเฟ้อสหรัฐต่ำคาด
ลุ้น SET เปิดบวก ตามต่างประเทศ ขานรับเงินเฟ้อสหรัฐออกมาต่ำกว่าตลาดคาด ส่งผลให้ตลาดคลายความกังวลเงินเฟ้อ และอาจมีผลต่อการพิจารณาขึ้นดอกเบี้ยของเฟดที่ชะลอลงบ้าง ให้แนวต้าน 1,630-1,635 จุด แนวรับ 1,600-1,605 จุด
ลุ้น SET เปิดบวก ตามต่างประเทศ ขานรับเงินเฟ้อสหรัฐออกมาต่ำกว่าตลาดคาด ส่งผลให้ตลาดคลายความกังวลเงินเฟ้อ และอาจมีผลต่อการพิจารณาขึ้นดอกเบี้ยของเฟดที่ชะลอลงบ้าง ให้แนวต้าน 1,630-1,635 จุด แนวรับ 1,600-1,605 จุด
11 ส.ค. 2565

นายเทิดศักดิ์ ทวีธีระธรรม รองกรรมการผู้อำนวยการสายงานวิจัย บล.เอเซีย พลัส กล่าวว่า ตลาดหุ้นไทยวันนี้คาดปรับตัวขึ้น หลังเมื่อคืนนี้รายงานตัวเลขดัชนีราคาผู้บริโภค (CPI) ของสหรัฐฯออกมา 8.5% ต่ำกว่าที่ตลาดคาดไว้ 8.7% ทำให้ตลาดคลายกังวลในเรื่องของเงินเฟ้อที่ผ่านจุดสูงสุดไปแล้ว และอาจจะมีผลในการพิจารณาปรับขึ้นอัตราดอกเบี้ยของธนาคารกลางสหรัฐฯ (เฟด) ในครั้งต่อไปที่อาจจะชะลอลงบ้าง และตลาดกลับมาสู่สภาวะเปิดรับความเสี่ยง (Risk-on) ทำให้ช่วยหนุนต่อตลาดหุ้นในระยะสั้นได้ ซึ่งตลาดหุ้นในภูมิภาคเอเชียช่วงเช้าวันนี้ส่วนใหญ่ปรับตัวขึ้น
ขณะเดียวกันยังต้องติดตามการประกาศผลการดำเนินงานบริษัทจดทะเบียนในประเทศที่ออกมาอย่างต่อเนื่อง โดยให้แนวต้าน 1,630-1,635 จุด แนวรับ 1,600-1,605 จุด